b'\n_START_ARTICLE_\nSabine Land\n_START_PARAGRAPH_\nSabine Land er et landomr\xc3\xa5de p\xc3\xa5 det sentrale Spitsbergen, innerst i Isfjorden p\xc3\xa5 Svalbard. Sabine Land utgj\xc3\xb8r det tynne landomr\xc3\xa5det mellom Isfjorden i vest og Storfjorden i \xc3\xb8st, som forbinder det s\xc3\xb8rlige og nordlige Spitsbergen med hverandre. I vest ligger B\xc3\xbcnsow Land._NEWLINE_Landomr\xc3\xa5det er moderat kupert og n\xc3\xa5r opp i dr\xc3\xb8ye 1000\xc2\xa0moh med Langtunafjella. Mot s\xc3\xb8r ligger Nordenski\xc3\xb6ld Land, og mot nord Olav V Land. Det er ingen bosettinger i omr\xc3\xa5det, men en rekke scooterl\xc3\xb8yper og fritak i den vestlige delen for meldeplikt for Sysselmannen ved ferdsel. Denne delen tilh\xc3\xb8rer Sassen-B\xc3\xbcnsow Land nasjonalpark._NEWLINE_Den \xc3\xb8stlige halvdelen av Sabine Land, mot Storfjorden, er ikke vernet p\xc3\xa5 noe vis, og her er det meldeplikt ved ferdsel._NEWLINE_Landomr\xc3\xa5det er oppkalt etter den irske astronomen og geofysikeren Edward Sabine (1788-1883). Blant stedene hvor han gjorde sine pendelobservasjoner var Norge, Spitsbergen og \xc3\x98st-Gr\xc3\xb8nland i 1823.'